Diari Oficial de la Generalitat Valenciana


Sumari del DOGV 5827, del 13-08-2008 (2008/9918)

RESOLUCIÓ de 31 de juliol de 2008, de la directora general d'Ordenació, Avaluació i Investigació Sanitària, per la qual s'adjudiquen beques per a estades breus en centres d'investigació nacionals i estrangers per a l'any 2008.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5827

Data del DOGV
:   13-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9918


Data del document
:   31-07-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * personal d'investigació
    * programa d'ensenyament
    * centre d'investigació
    * professió sanitària

RESOLUCIÓ de 31 de juliol de 2008, de la directora general d'Ordenació, Avaluació i Investigació Sanitària, per la qual s'adjudiquen beques per a estades breus en centres d'investigació nacionals i estrangers per a l'any 2008. [2008/9918]  
Per Orde de 25 de febrer de 2008 de la Conselleria de Sanitat (Diari Oficial de la Comunitat Valenciana núm. 5.727, de 25.03.2008), es van convocar i van establir les bases reguladores per a la concessió de beques per a estades breus en centres d'investigació nacionals i estrangers, amb caràcter postdoctoral, per a l'any 2008.  
En els pressupostos de la Generalitat Valenciana per a l'exercici 2008 hi ha una dotació de 65.000 euros (seixanta-cinc mil euros) en el programa pressupostari 56.88.19.0929.767.34 de la Direcció General d'Ordenació, Avaluació i Investigació Sanitària, capítol IV i codi de línia T5847000, que té com a finalitat el finançament d'estades per a ampliació d'estudis postdoctorals en centres nacionals i estrangers.  
Vist que els investigadors que al final es relacionen han sol·licitat beques per a finançar l'estada en centres d'investigació nacionals i estrangers, en els termes que preveu l'orde de referència.  
Atesa la normativa d'aplicació general i examinades les sol·licituds de beca objecte de la convocatòria.  
Vista la proposta formulada per la comissió avaluadora de les beques, que ha avaluat les sol·licituds individualitzadament seguint els criteris de selecció establits en l'article 10 de l'esmentada orde, ha procurat garantir l'eficàcia i eficiència de les actuacions i ha ajustat les possibles beques als recursos previstos per al 2008.   
Atesa la competència delegada per a resoldre esta convocatòria segons que disposa l'article 12 de l'orde de referència, resolc sobre els expedients de sol·licitud de beques presentats.  
Primer  
Concedir les beques per a finançar les estades en centres d'investigació nacionals i estrangers per a l'any 2008 als investigadors que s'esmenten en l'annex, així com les quantitats, per a contribuir a una major capacitació dels professionals sanitaris com a investigadors en matèria sanitària i que han de fer-se durant l'exercici 2008, per un import total de 56.443,00 euros (cinquanta-sis mil quatre-cents quaranta-tres euros).  
Segon  
Les persones beneficiàries de les beques han de remetre a l'Oficina d'Investigació Sanitària de la Direcció General d'Ordenació, Avaluació i Investigació Sanitària, en el termini d'un mes des de la finalització de l'estada, la documentació següent:  
- Informe del treball fet, que continga els resultats obtinguts i on es faça constar la conformitat del responsable de l'equip o grup investigador receptor.  
- Certificat de l'estada, emés pel representant legal del centre de destinació, en què conste les dates d'inici i finalització de l'estada, amb el vistiplau del responsable de l'equip o grup científic receptor.  
- Justificació de les despeses subvencionables de transport al lloc de destinació i de retorn al lloc d'origen.   
La no-presentació d'esta documentació en el termini previst comportarà l'obligació de reintegrar la quantia percebuda.  
La realització de l'estada per un període de temps inferior al previst en esta resolució de concessió de la beca suposarà l'obligació de reintegrar una part de la quantia percebuda proporcional al període no aprofitat de l'estada.  
La presentació de justificants de les despeses subvencionables de transport per un import inferior al concedit per a este concepte suposarà el reintegrament de la quantitat no justificada.  
Tercer  
Les sol·licituds no concedides poden ser arreplegades pels interessats o per una persona degudament autoritzada a l'Oficina d'Investigació Sanitària de la Conselleria de Sanitat (carrer Misser Mascó, números 31-33 de València) durant els dos mesos següents a la publicació en el Diari Oficial de la Comunitat Valenciana de la resolució de la convocatòria. Transcorregut eixe termini es procedirà a destruir-les.   
Quart  
Que es notifique esta resolució a tots els interessats, advertint que posa fi a la via administrativa, i que s'hi pot interposar davant del conseller de Sanitat un recurs potestatiu de reposició en el termini d'un mes, a partir de l'endemà de la notificació o, directament, recurs contenciós administratiu davant de la Sala contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la present resolució, segons que disposen l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, els articles 10, 25.1 i 46 de la Llei 29/1998, de 13 de juliol, Reguladora de la Jurisdicció Contenciós Administrativa.  
València, 31 de juliol de 2008.- La directora general d'Ordenació, Avaluació i Investigació Sanitària: Pilar Viedma Gil de Vergara.  
Annex  
Llista de beques concedides  
Expedient BE-01/08  
Investigador beneficiari: Rosario Vicente Guillén.  
Centre de treball: Hospital Universitari la Fe de València.  
Centre de destinació: Cleveland Clinic Foundation, Cleveland, Ohio, EUA  
Objecte de l'estada: Ampliar informació científica en anestèsia cardiotoràcica  
Beca concedida: 2.800,00 €  
Duració: 30 dies  
Expedient BE-02/08  
Investigador beneficiari: Vicent Yusá Pelechá  
Centre de treball: Conselleria de Sanitat, Direcció General de Salut Pública.  
Centre de destinació: Laboratoire de Combustion et Systemes Reactifs, Centre National de la Recherche Scientifique, Orleans, França  
Objecte de l'estada: Desenvolupament de les activitats científiques relacionades amb el Projecte «Control i Impacte de les Emissions de Plaguicides d'Ús Comú (CIEP)»  
Beca concedida: 2.200,00 €  
Duració: 30 dies  
Expedient BE-03/08  
Investigador beneficiari: Emidio Capriotti  
Centre de treball: Fundació de la Comunitat Valenciana Centre d'Investigació Príncep Felip.  
Centre de destinació: Department of Biopharmaceutical Sciences, Universitat de Califòrnia, San Francisco, EUA  
Objecte de l'estada: Implementació d'un mètode per al modelatge de l'estructura d'ARN en el programa MODELLER  
Beca concedida: 4.550,00 €  
Duració: 65 dies  
Expedient BE-04/08  
Investigador beneficiari: Vicente Martínez-Pons Navarro  
Centre de treball: Hospital Universitari la Fe de València  
Centre de destinació: Airway Training Center, University of Chicago Medical Center, Chicago, EUA  
Objecte de l'estada: Factors predictius de la intubació difícil per al maneig de la via aèria en anestèsia. Estudi epidemiològic i anàlisi estadística de variables identificatives del risc  
Beca concedida: 3.600,00 €  
Duració: 46 dies  
Expedient BE-05/08  
Investigador beneficiari: José Sánchez Payá  
Centre de treball: Hospital General Universitari d'Alacant  
Centre de destinació: Centre Nacional d'Epidemiologia, Institut de Salut Carles III, Ministeri de Sanitat i Consum, Madrid  
Objecte de l'estada: Aprenentatge de nous mètodes d'avaluació de resultats de programes d'intervenció per a millorar la seguretat dels pacients.  
Beca concedida: 1.626,00 €  
Duració: 30 dies  
Expedient BE-06/08  
Investigador beneficiari: Oscar Ernesto Zurriaga Llorens  
Centre de treball: Direcció General de Salut Pública, Conselleria de Sanitat  
Centre de destinació: Departamento de CC Básicas y CC Sociales, Facultat de Ciències Mèdiques, Universitat Nacional de La Plata, La Plata, Argentina  
Objecte de l'estada: Anàlisi de la situació epidemiològica de la salut bucodental infantil a la província de Buenos Aires.  
Beca concedida: 2.708,00 €  
Duració: 30 dies  
Expedient BE-07/08  
Investigador beneficiari: Carmen Carda Batalla  
Centre de treball: Facultat de Medicina i Odontologia, Universitat de València  
Centre de destinació: Facultat d'Odontologia, Universitat Nacional de Córdoba, Córdoba, Argentina  
Objecte de l'estada: Estudiar les característiques histofisiològiques i clíniques de les glàndules salivals en individus alcohòlics i diabètics tipus II per a valorar la seua influència sobre la secreció salival. Avaluar les propietats químiques i microbiològiques de la saliva en relació amb els hàbits nutritius i addictius en individus adolescents i jóvens.  
Beca concedida: 2.800,00 €  
Duració: 30 dies  
Expedient BE-08/08  
Investigador beneficiari: Oscar Coltell Simón  
Centre de treball: Universitat Jaume I, Castelló  
Centre de destinació: JM-USDA Human Nutrition Research Center on Aging, Tufts University, Boston, EUA  
Objecte de l'estada: Investigació en Biomedicina Computacional aplicada a la Nutrigenòmica sobre la població dels estudis Framingham i GOLDN  
Beca concedida: 5.900,00 €  
Duració: 92 dies  
Expedient BE-09/08   
Investigador beneficiari: Rosario Menéndez Vilanova  
Centre de treball: Hospital Universitari la Fe de València  
Centre de destinació: Hospital Clínic de Barcelona, IDIBAPS, Barcelona  
Objecte de l'estada: Ampliar formació científica en la investigació de la resposta inflamatòria de l'hoste en les pneumònies.   
Beca concedida: 4.715,00 €  
Duració: 91 dies  
Expedient BE-10/08  
Investigador beneficiari: Victòria Castel Sánchez  
Centre de treball: Hospital Universitari la Fe de València  
Centre de destinació: Children's Hospital, Universitat de Califòrnia, San Francisco, EUA  
Objecte de l'estada: Enfortir les xarxes de col·laboració: COG i NANT amb el grup espanyol de Neuroblastoma (SEOP).   
Beca concedida: 5.141,00 €  
Duració: 80 dies  
Expedient BE-11/08  
Investigador beneficiari: Nelly Carpio Martínez  
Centre de treball: Hospital Universitari la Fe de València  
Centre de destinació: Universitat de Michigan, University Hospital, Michigan, EUA  
Objecte de l'estada: Desenvolupament de noves tecnologies per a la identificació de pacients relacionats amb el procés de la transfusió sanguínia.  
Beca concedida: 5.800,00 €  
Duració: 90 dies  
Expedient BE-12/08  
Investigador beneficiari: Rosa M. Cibrian Ortiz de Anda  
Centre de treball: Facultat de Medicina i Odontologia, Universitat de València  
Centre de destinació: Facultat d'Odontologia, Universitat Nacional de la Plata, La Plata, Argentina  
Objecte de l'estada: Estudi de les dimensions de les arcades dentàries i dels diàmetres mesiodistals de les dents d'una mostra de la població argentina per a establir comparacions amb les dades obtingudes en la població valenciana.  
Beca concedida: 2.551,00 €  
Duració: 30 dies  
Expedient BE-13/08  
Investigador beneficiari: Ferran Ballester Díez  
Centre de treball: Escola Valenciana d'Estudis de la Salut (EVES)  
Centre de destinació: Centre de Recerca en Epidemiologia Ambiental, IMIM, Barcelona  
Objecte de l'estada: Avaluar les dades d'exposició a riscos ambientals en la cohort Infància i Medi Ambient (INMA) de València.  
Beca concedida: 1.655,00 €  
Duració: 31 dies  
Expedient BE-14/08  
Investigador beneficiari: Esperanza Bas Infante  
Centre de treball: Fundació de la Comunitat Valenciana per a la Investigació Biomèdica, la Docència i la Cooperació Internacional i per al Desenvolupament de l'Hospital Clínic Universitari de València  
Centre de destinació: Ear Institute, University of Miami, Florida, EUA  
Objecte de l'estada: Aprendre la tècnica del cultiu de l'òrgan de Corti i realització d'assajos de microscòpia confocal, tenyiment dUTP TÚNEL per a comprovar la presència de cèl·lules apoptòtiques i qRT-PCR per a gens involucrats en l'apoptosi.  
Beca concedida: 5.547,00 €  
Duració: 92 dies  
Expedient BE-15/08  
Investigador beneficiari: Isabel Hurtado Navarro  
Centre de treball: Ciber en epidemiologia i salut pública - Escola Valenciana d'Estudis de la Salut (EVES)  
Centre de destinació: Centre for sexual health & HIV Research, University College of London, Londres, Regne Unit  
Objecte de l'estada: Elaboració d'una guia d'intervenció en la prevenció d'infeccions de transmissió sexual, en especial VIH i sífilis en llocs d'interacció social de HSH.  
Beca concedida: 4.850,00 €  
Duració: 92 dies